**Дзяржаўная ўстанова адукацыі**

**“Гоцкі вучэбна-педагагічны комплекс дзіцячы сад-сярэдняя школа Салігорскага раёна”**

**ІНТЭЛЕКТУАЛЬНЫ ТУРНІР**

**“ПАЗНАЙ БЕЛАРУСЬ”**

****

**Распрацавала і правяла**

**Жаўнерык Л.М.,**

 **класны кіраўнік 11 класа**

**ГОЦК 2021**

***Мэты і задачы:*** пашыраць веды вучняў аб Радзіме; вучыцца прымяняць атрыманыя веды ў нестандарт­ных сітуацыях; развіваць пазнавальную актыўнасць, мысленне; развіваць навыкі работы ў малых групах і пачуцця адказнасці за каманду.

***Арганізацыя:*** удзельнічаюць 2 каманды, вучні 9-11 класаў (па 4 чалавекі ў кожнай). За кожны правільны адказ каманда атрымлівае 2 карткі, за няпоўны адказ – 1.

Ход мерапрыемства

**1 вядучы.** Добры, дзень, паважаныя госці і ўдзельнікі нашага турніру “Пазнай Беларусь**”**!

**2 вядучы.** Мы ўдзячны гасцям за тое, што завіталі да нас.

**1 вядучы.** А вучням – за смеласць праверыць свае веды.

**2 вядучы**. Якая прыгожая назва ў нашай краіны — Беларусь. А яшчэ мы завём яе Радзімаю, Бацькаўшчынай. Радзіма — бо мы тут нарадзіліся, бо яна нам самая родная з усіх краін на цэлым свеце.

**1 вядучы**. Бацькаўшчына — бо яна засталася нам ад бацькоў нашых, дзядоў, прадзедаў... I так аж да самых далёкіх продкаў. Радзіма... Няма прыгажэйшай краіны, чым мая Беларусь. Яна ў сэрцы кожнага, яна ў сэрцы і тваім і маім.
**2 вядучы.** *Верш «Мая Беларусь» Янка Золак.*

Беларусь для мяне — мая родная маці,
Што ў залочаны восені цвет
У сялянскай з лучынаю хаце
Нарадзіла мяне на свет.

Беларусь для мяне – гэта шчырая вера,
Гэта сэрца сыноўняга стук.
Беларусь для мяне – гэта звонкая лера
I цымбалаў раскацісты гук.

Беларусь для мяне – гэта белыя зімы
I вясновы бурлівы разліў;
Васількі ў жытох гаманлівых,
Водар бэзаў, антонавак, сліў.

Беларусь для мяне – гэта восень з кастрыцай,
Верацёнаў гудзенне, красён перастук;
Кужаль, вытканы мамай, сястрыцай,
Гэта плёны ад працы мазолістых рук.

**1 вядучы.**

Беларусь для мяне – гэта слуцкія ткаллі,
Што прыгожыя ткуць паясы;
Гэта рэк і азёраў празрыстыя хвалі,
Белавежская пушча і Пінска лясы.

Беларусь для мяне – гэта нафта Палесся
I капальні калійнае солі;
Гэта спевы птушыныя ў лесе
I палеткаў шырокіх прыволле.

Беларусь для мяне – Каліноўскі,
Скарына, Багушэвіч, Купала і сотні такіх,
Каго гора-бяда не скарыла,
Хто ніколі не зрокся сваіх.

Беларусь для мяне – гэта спеўная лера
I крынічка, што з лесу бяжыць;
У свой край непахісная вера,
Што ён жыў, і жыве, й будзе жыць.

**2 вядучы.**  Калі спытаюся, ці любіце свой родны край, то, безумоўна, вы адкажаце: “Так, люблю”. Уладзіслаў Сыракомля пісаў: “Нельга палюбіць маці-зямлю без глыбокага і шырокага пазнання ўсяго яе аблічча”...

**1 вядучы.** Сённяшні наш турнір мы правядзём у форме інтэрактыўнай гульні, у час якой звернемся да гісторыі нашага краю, вядомых людзей, якія праславілі яе ў стагоддзях, архітэктурнай спадчыны Салігорска, этнаграфіі, абрадаў і традыцый беларусаў.

Прывітаем удзельнікаў турніра

Каманда “Купалінка”

Каманда “Волаты”

**1 вядучы. *1 тур.* “Архітэктура Салігорска”.** *Вы павінны назваць архітэктурныя аб’екты Салігорска, якія будуць адлюстроўвацца на слайдах. Кожнай камандзе па тры аб’екты.*

**2 вядучы*. 2 тур.*** “**Адміністрацыйна-тэрытарыяльнае дзяленне”**

*Запішыце на лісточках назвы абласцей. Размясціце іх у парадку змяншэння па плошчы.*

(Гомельская – 40,4 тыс. км, Віцебская вобласць – 40 тыс. км, Мінская вобласць — 39,9 тыс. км, Брэсцкая вобласчь — 32,8 тыс. км, Магілёўская вобласць – 29,1 тыс. км, Гродзенская вобласть – 25,1 тыс. *км.)*

**1 вядучы. *3 тур.* “Даведайся суседа па апісанні”**

*Вы павінны па апісанні даведацца краіну, якая мяжуе з Беларуссю*.

1. Дзяржава, якая размяшчаецца на паўночным усходзе Еўропы. На захадзе амываецца Балтыйскім морам. Мае развітую рачную сетку. Буйнейшыя з іх – Даугава, Вента і інш.. Жыхары дзяржавы вельмі уважлівыя да гасцей. *(Латвія)*

2. Замак на возеры Тракай, касцёл Святой Анны, царква бернардынцаў, вежа Гедыміна, стары горад – цікавыя мясціны краіны. Мяккі клімат, лячэбнае сасновае паветра, хорошая экологія. Самая буйная рака – Нямунас (Нёман). *(Літва)*

3. Дзяржава ў Цэнтральнай Еўропе. Буйнейшыя рэкі – Вісла і Одэр. На тэрыторыі краіны налічваецца каля 9,3 тыс. азёраў. Сярод прадстаўнікоў фаўны можна сустрэць рысь, дзікага ката, лася, кабана. *(Польшча)*

4. Дзяржава, якая размяшчаецца на двух кантынентах. Каля 120 тыс. рэк. У гэтай дзяржаве самая вялікая колькасць славутасцей. *(Расія)*

5. Дзяржава ва Усходняй Еўропе. Буйнейшыя рэкі Днепр, Днестр, Дунай і інш. Тут жыве гасцінны народ, музычны і які тонка адчувае прыроду. Вялікай папулярнасцю карыстаюцца курорты. *(Украіна)*

**2 вядучы. 4 тур. “**Анаграма”

**1 вядучы*.*** *Анаграма* — слова грэчаскага паходжання, азначае перастаноўку літар у слове, якая прыводзіць да ўтварэння іншага слова. *Утварыце словы з прапанаваных літар.*

|  |  |  |  |
| --- | --- | --- | --- |
| **ЯСГЦ** | **АЦСАЛІТ** | **АБПРІСУКЭЛ** | **МІГН** |
|  |  |  |  |
| **ДТЭРЭПІЗН** | **КІМСН** | **ЦАНЬАЖЕЗЛЕСН** | **РЕГБ** |
|  |  |  |  |

***Правільныя адказы:***

|  |  |  |  |
| --- | --- | --- | --- |
| **ЯСГЦ** | **ОЦСАЛІТ** | **АБПРІСУКЭЛ** | **МІГН** |
| сцяг | сталіца | рэспубліка | Гімн |
| ДТЭРЭПІЗН | КІМСН | ЦАНЬАЖЕЗЛЕСН | РЕГБ |
| прэзідэнт | Мінск  | незалежнасць | Герб |

**1 вядучы. 6 тур. “Пазнай Беларусь”**

Кожная каманда падрыхтавала 5 пытанняў камандзе сапернікаў.

*Калі ласка, задайце свае пытанні*

 ***Памятныя і дзяржаўныя даты Беларусі***

|  |  |  |
| --- | --- | --- |
| **№**  | **Пытанне**  | **Адказ** |
| **1** | Калі была прынята Канстытуцыя Рэспублікі Беларусь? | 15 сакавіка 1994 г. |
| **2** | Калі адзначаецца Дзень правоў чалавека? | 10 снежня |
| **3** | Гэты дзень прысвечаны ведам | 1 верасня |
| **4** | У якія дні мы віншуем нашых мам? | 8 сакавіка і 14 кастрычніка |
| **5** | У які дзень мы радуемся “са слязамі на вачах” | 9 мая |
|  | **Пытанне** | **Адказ** |
| **1** | Калі адзначаецца Дзень адзінства народоў Беларусі і Расіі? | 2 красавіка |
| **2** | Дзень Дзяржаўнага герба и Дзяржаўнага сцяга | Другая нядзеля мая |
| **3** | Дзень незалежнасці РБ | 3 ліпеня |
| **4** | Гэты “чырвоны” дзень каляндара говорыць пра тое, што праца для белорусаў – каштоўнасць. |  1 мая |
| **5** | Чаму 7 лістапада – чырвоны дзень каляндара? | Кастрычніцкая рэвалюцыя |

***Гістарычныя дзеячы***

*Праслухайце апісанне гістарычных дзеячаў і падніміце картку з яго імем.*

|  |  |  |
| --- | --- | --- |
| **№**  | **Пытанне**  | **Адказ**  |
| **1** | Прадстаўнік знакамітага княжацкага роду. Свае маладыя гады правёў у Еўропе. Служыў у саксонскага курфюста Альбрэхта. Быў першым дарадцам вялікага князя ВКЛ. Страціўшы ўплыў пры двары, арганізаваў выступленне супраць вярхоўнай улады, адважыўшыся на дзяржаўную здраду. | Міхал Глінскі |
| **2** | Дзяржаўны дзеяч Рэчы Паспалiтай. Пабудаваў Слонiме некалькi прадпрыемстваў. На яго сродкi будаваўся канал. Удзельнiк нацыянальна-вызваленчага паўстання на Беларусi, аўтар знакамiтага паланеза. | Міхал Агінскі |
| **3** | Тураўскі епіскап, пісменнік і асветнік, выдатны дзеяч беларускай і ўсходнеславянскай культур. Сучаснікі называлі яго “Златавустам”.  | Кірыла Тураўскі |
| **4** | Палкаводзец і дзяржаўны дзеяч ВКЛ. Стараста Гародні. Арганізатар барацьбы з крыжакамі. Пахаваны каля сцен Барысаглебскай царквы ў Гародні.  | Давыд Гарадзенскі |
| **5** | Піянер-партызан, Герой Савецкага Саюза, разведчык. Пры выкананні баявога задання быў акружаны карнікамі. Адстрэльваўся да апошняга патрона, потым гранатай падарваў сябе і гітлераўцаў.  | Марат Казей |
| **6** | Полацкая князёўна, асветніца старажытных зямель Беларусі; прылічана праваслаўнай царквой да святых.  | Ефрасіння Полацкая |
| **7** | Падпалкоўнік авіацыі, першы з беларусаў атрымаў высокае званне “Герой Беларусі”. У 1996 г. у час начнога вучэбнага палёту адвёў палаючую машыну ад населенага пункта і загінуў.  | Уладзімір Карват |
| **8** | Ураджэнец Беларусi, удзельнiк вайны паўночна-амерыканскiх калонiй супраць англiйскага ўладарнiцтва. Узначалiў нацыянальна-вызваленчае паўстанне на Беларусi ў другой палове XVIII ст. | Тадэвуш Касцюшка |

**Чорная скрынка. Гульня з глядачамі**

1. У 1931 годзе была заснавана гэта самая любімая ўсімі дзецьмі фабрыка. Яе салодкая прадукцыя карыстаецца вялікім попытам, а яе якасцю задаволены самыя патрабавальныя пакупнікі. Яе брэнды “Белавежская пушча”, “Алёнка” і інш (Камунарка)

2. Першыя звесткі пра яго з’яўленне адносяцца да ІІІ стагоддзя да нашай эры. Спачатку ён меў назву “сударый”. Затым яму на змену прыйшло слова “арарый”. Гэтым прадметам віталі знаёмых, у больш познія часы імператары давалі ім знак у цырку – памілаваць ці прыгаварыць да смерці гладыятара, які прайграў паядынак. У часы вялікага перасялення народаў ён выйшаў з ужытку. Вярнуўся да карыстання толькі ў сярэднія вякі ў Італіі, а затым распаўсюдзіўся па іншых краінах Еўропы. Доўгі час заставаўся прадметам раскошы. Шырокае ўжыванне атрымаў толькі ў 19 стагоддзі. Магчыма, што сёння гэты прадмет ёсць у нашых удзельнікаў гульні. (Насоўка, або насавая хустка.)

**Падвядзенне вынікаў. Узнагароджанне пераможцаў.**

Складзіце слова, з літар, якія вы атрымалі за свае адказы (патрыятызм)

У кожнага з вас ёсць уяўленне об патрыятызме. Давайце паспрабуем даць азначэнне паняццю «патрыятызм». Якія асацыяцыі прыходзяць вам на розум?

Пісьменнік П.А. Паўленка казаў: “Патрыёт – гэта той, хто ў самыя цяжкія хвіліны для Радзімы бярэцца за самыя цяжкія справы”.

А хто такі патрыёт сучаснай Беларусі?

Ці лічыце вы сябе патрыётам? Чаму?

Якімі якасцямі , на вашу думку, павінен валодаць патрыёт? (гонар,

годнасць, мужнасць, гуманізм, унутранняя свабода і інш.)

(абмеркаванне).

**Рэфлексія “Зямны шар”**

**1 вядучы.** Сёння мы з вамі гаварылі пра сваю краіну, любоў да Радзімы, свайго народа. Я думаю, что кожны з вас хацеў бы бачыць нашу Рэспубліку моцнай і квітнеючай дзяржавай без войн, без насілля, без нягод і нястачы.

**2 вядучы.** Але наша краіна – гэта малая частка вялізнага свету, адна з мноства краін на карце. І ад нас з вамі, і ад усіх людзей на зямлі будзе залежыць будучае нашай планеты ў цэлым. Давайте памяркуем больш глабальна і звернемся да людзей усяго свету. Я прапаную кожнаму з вас на працягу хвіліны прадумаць свой зварот да чалавецтва. Затым напісаць яго і вывесіць на наш Зямны шар.

***Дзякуем за ўдзел.***